CELEX: 62015CN0373
Language: hr
Date: 2015-07-15 00:00:00
Title: Predmet C-373/15 P: Žalba koju je 15. srpnja 2015. podnijela Francuska Republika protiv presude Općeg suda (deveto vijeće) od 30. travnja 2015. u predmetu T-259/13, Francuska protiv Komisije

7.9.2015   
            
            
               HR
            
            
               Službeni list Europske unije
            
            
               C 294/48
            
         Žalba koju je 15. srpnja 2015. podnijela Francuska Republika protiv presude Općeg suda (deveto vijeće) od 30. travnja 2015. u predmetu T-259/13, Francuska protiv Komisije
   (Predmet C-373/15 P)
   (2015/C 294/59)
   Jezik postupka: francuski
   
      Stranke
   
   
      Žalitelj: Francuska Republika (zastupnici: F. Alabrune, G. de Bergues, D. Colas i C. Candat, agenti)
   
      Druge stranke u postupku: Europska komisija, Kraljevina Španjolska
   
      Zahtjevi
   
   Žalitelj od Suda zahtijeva da:
   
               —
            
            
               djelomično ukine presudu Općeg suda Europske unije od 30. travnja 2015. u predmetu T-259/13, Francuska/Komisija;
            
         
               —
            
            
               sam konačno odluči o sporu tako da poništi Provedbenu odluku Komisije br. 2013/123/EU o isključenju iz financiranja Europske unije određenih izdataka nastalih za države članice u okviru Komponente za jamstva Europskog fonda za smjernice i jamstva u poljoprivredi (EFSJP), u okviru Europskog fonda za jamstva u poljoprivredi (EFJP) i Europskog poljoprivrednog fonda za ruralni razvoj (EPFRR) (1) u dijelu u kojem se njome isključuju određeni troškovi koje je Francuska Republika imala u vezi s Osi 2 programa za ruralni razvoj Francuske u financijskim godinama 2008. i 2009., ili vrati predmet Općem sudu kako bi on odlučio o sporu;
            
         
               —
            
            
               o troškovima odluči naknadno.
            
         
      Žalbeni razlozi i glavni argumenti
   
   U prilog osnovanosti svoje žalbe, francuska vlada ističe tri žalbena razloga protiv pobijane presude.
   U svojem prvom žalbenom razlogu, francuska vlada smatra da je Opći sud počinio pogrešku koja se tiče prava time što nije po službenoj dužnosti istaknuo razlog koji se odnosi na bitne povrede postupka, unatoč tome što je Komisija donijela spornu odluku izvan razumnog roka.
   U svojem drugom žalbenom razlogu, koji je istaknula podredno, francuska vlada smatra da je Opći sud počinio pogrešku koja se tiče prava time što je smatrao da Komisija nije povrijedila članke 10. i 14. Uredbe Komisije (EZ) br. 1975/2006 od 7. prosinca 2006. o utvrđivanju detaljnih pravila za provedbu Uredbe (EZ) br. 1698/2005 vezano uz primjenu postupaka kontrole, kao i uvjeta višestruke sukladnosti u vezi s mjerama ruralnog razvoja (2) (u daljnjem tekstu: „Uredba 1975/2006”) time što je francuskim tijelima naložila da prebroje životinje tijekom kontrola na terenu provedenih na temelju mjera potpore ICHN („Indemnités Compensatoires des Handicaps Naturels”; odštetne naknade za prirodna ograničenja).
   U svojem trećem žalbenom razlogu, koji je istaknula podredno, francuska vlada smatra da je Opći sud počinio pogrešku koja se tiče prava time što je smatrao da provjere na terenu provedene u okviru upravljanja identifikacije goveda ili premija za ovce ne predstavljaju kontrole na terenu sukladno članku 12. i pratećim člancima Uredbe 1975/2006.
   Slijedom toga, pobijanu presudu treba ukinuti u dijelu u kojem se njome odbija prvi razlog za poništenje koji je francuska vlada istaknula protiv sporne odluke Komisije.
   
      (1)  SL L 67, str. 20.
   
      (2)  SL L 368, str. 74.